ຫຼັງຈາກ ຖືກຕ້ອງຕິ ກະຊວງຕ່າງປະເທດ ລຶບ Mar-a-Lago ອອກຈາກ ເວັບໄຊ
ກະຊວງການຕ່າງປະເທດ ກ່າວວ່າ ຄວາມ​ຕັ້ງ​ໃຈ ຂອງ​ການ​ຂຽນ ​ຂໍ້ຄວາມ​ນີ້ລົງ ​ແມ່ນ​ເພື່ອບອກ​ກ່າວ ໃຫ້​ສາທາລະນະຊົນ​ຮູ້​ ກ່ຽວ​ກັບບ່ອນ​ທີ່ ປະທາ​ນ​ນາ​ທິບໍດີ ​ໄດ້​ຮັບ​ຕ້ອນ ​ພວກຜູ້ນຳ​ຂອງ​ໂລກ.
ກະຊວງການຕ່າງປະເທດສະຫະລັດ ໃນວັນຈັນວານນີ້ ໄດ້ລຶບຂໍ້ຄວາມ ທີ່ຂຽນລົງໃນ website ທີ່ໄດ້ອະທິບາຍເຖິງບ້ານພັກຕາກອາກາດ Mar-a-Lago ຂອງປະທານາ ທິບໍດີສະຫະລັດ ທ່ານ ດໍໂນລ ທຣຳ ຫຼັງຈາກທີ່ໄດ້ຖືກຕຳນິຕິຕຽນຢ່າງແຂງຂັນ ທີ່ວ່າ ຂໍ້ຄວາມດັ່ງກ່າວນັ້ນ ແມ່ນສະໜັບສະໜຸນ ແລະສົ່ງເສີມທຸລະກິດສ່ວນຕົວຂອງ ທ່ານ ທຣຳ ຂໍ້ຄວາມທີ່ວ່ານີ້ ແມ່ນເປັນສ່ວນນຶ່ງຂອງ website ຊື່ວ່າ Share America ທີ່ໄດ້ພິມ ເຜີຍແຜ່ ໃນວັນທີ 4 ເມສາ ແຕ່ວ່າໄດ້ຮັບຄວາມສົນໃຈຢ່າງແຜ່ກ້ວາງ ຫຼັງຈາກທີ່ ໄດ້ຖືກ ຕຳນິຕິຕຽນຢ່າງແຂງຂັນ ໃນທາງສັງຄົມອອນໄລນ໌ ຈາກທາງສະຖານທູດສະຫະລັດ ໃນຫຼາຍໆແຫ່ງ ” ຊຶ່ງນີ້ ແມ່ນຂໍ້ຄວາມທີ່ຂຽນແທນບ່ອນທີ່ໄດ້ນຳເຜີຍແຜ່ ກ່ອນໜ້ານີ້ ທ່ານທຣຳໄດ້ເປັນເຈົ້າຂອງບ້ານພັກຕາກອາກາດ Mar-a-Lago ນັບຕັ້ງແຕ່ປີ 1985 ເປັນຕົ້ນມາ ແລະສະໂມສອນດັ່ງກ່າວ ໄດ້ເກັບຄ່າທຳນຽມຈາກສະມາຊິກ ເພີ່ມຂຶ້ນສອງເທົ່າ ເປັນ 200 ພັນໂດລ່າ ຫຼັງຈາກທີ່ທ່ານໄດ້ຖືກເລືອກ ໃນເດືອນ ພະຈິກ ປີກາຍນີ້ ປະທານາທິບໍດີ ໄດ້ໄປຢ້ຽມຢາມ ທີ່ນັ້ນ 7 ຄັ້ງ ນັບຕັ້ງແຕ່ ທ່ານໄດ້ ເຂົ້າກຳຕຳແໜ່ງ ຊຶ່ງຮວມທັງ ການເປັນເຈົ້າພາບ ຕ້ອນຮັບປະທານປະເທດ ຈີນ ທ່ານ Xi Jinping ແລະນາຍົກລັດຖະມົນຕີຍີ່ປຸ່ນ ທ່ານ Shinzo Abe ນຳ